**МҰСАБЕКОВА Сайлаукүл Иниятовна,**

**"Алпамыс" бөбекжай-балабақшасының тәрбиешісі.**

**Түркістан облысы, Отырар ауданы**

**ҮЙ ЖАНУАРЛАРЫ**

**Топтың жас ерекшелігі: ортаңғы топ, 4 жас**

**Тақырыбы:** «Үй жануарлары»(суреттің осы көрсетілім бойынша әңгімелеу). **Мақсаты:** Үй жануарлары туралы алған білімдерін бекіту. **Міндеттері:** үй жануарларының тіршілігі туралы баяндап, балалардың үй жануарлары туралы білімдерін толықтыру, үй жануарларының әрқайсысының өзіне тән қасиеттері туралы пікірлерін айтқызу арқылы кез- келген тақырып бойынша ойларын еркін жеткізе білуге баулу, үй жануарларына қамқор болуға, оларды күте білуге және қорғауға тәрбиелеу.

**Қолданатын** **құралдар:** үй жануарларының суреттері.

**Сөздік жұмыс:** үй жануарлары**,** енесі, төлдер.

|  |  |  |
| --- | --- | --- |
| **Қызметтің кезеңдері** | **Тәрбиешінің іс-әрекеті** | **Балалардың іс-әрекеті** |
| **Мотивациялық-****қозғаушылық** | **Үстел -үсті ойыны: «Адасқан төлдер»****Мақсаты:** Адасқан төлдерді енелеріне тауып қосу. Енесі, төлі деген сөдерді және көпше түрде айта білуге тәрбиелеу. | Ойынға барлық бала қатысады. |
| **Ұйымдастыру****шылық – ізденістік** | **Жұмбақ:** Төрт аяғы бар, Басында екі таяғы бар. Иегінде сақалы бар. Бұл не? ЕшкіКішкене ғана бойы бар, Айналдырып киген тоны бар. Ол не ? Қой.**(көркем әдебиет)** -Балалар, мына суреттен нелерді көріп тұрсыңдар?-Үй жануарларына қандай жануарлар жатады? Білесіңдер ме?-Дұрыс айтасыңдар, бұл жануарларды төрт-түліктер деп те атайды?-Олай болса. қазір үнтаспадан шыққан дыбыстың қай үй жануарының даусына ұқсайтынын табайықшы.Барлығымыз тыңдайық.-Қай жануардың дауысы?-Сиыр. Сиырдың төлі, баласы қалай аталады?-Сиыр төрт түліктің бірі.Сүті, еті, терісі бағалы. Сүтінен май, айран, құрт,қаймақ , етінен тағам түрлері, терісінен түрлі бұйымдар жасалады. Жайылымда жайылады. Төлін-бұзау деп атайды.-Мына дауыс қай жануардікі?-Жылқы. Жылқының баласын қалай атайды?-Жылқы салт міну, жүк тасуға, ет пен қымыз өндіру мақсатында өсірілетін төрт түліктің бірі. Өте бағалы. Ата-бабамыз аса құрметпен баптап өсірген. Таза су ішеді, жайылымды талғай біледі. Төлін-құлын, құлыншақ дейді. Жылқының етінен  қазы-қарта жасайды.-Қай жануардың дауысы деп ойлайсың?-Қой. Қойдың төлін қалай атаймыз?-Қозы. Қой төрт түлік малдың бір түрі. Еті, жүні терісі бағалы. Салмағы 20 кг шамасында. Жүні 3-7 кг-ға дейін болады. Төлі-қозы. 500-600 қойды отар деп атайды. -Мына дауыс қай жануардікі?-Ешкі. Ешкіні де қоймен бірге бағады. Ешкінің төлін лақ деп атайды. Ешкінің жүнінен түрлі киімдер тігеді.-Мынау қай жануардың дауысы?-Түйе. Түйе шөл керуені. 10 күнге дейін су ішпейді. Сүтінен шұбат алынады.Оның емдік қасиеті ерекше. Жүнінің жылуы өте ерекші. Төлі – бота.-Мынау ненің дауысы?-Дұрыс айтасыңдар, иттің. Итті де үйде тіршілік ететін жануарға жатқызуға болады. Ит-адамға дос. Осы үй жануарларын өсіруге, қорғауға иттің көп көмегі бар.-Енді бұларды қалай күтіп-баптаймыз?-Дұрыс, таза су береміз,  жем, шөпті уақытылы беріп тұру керек. Қорасы таза, жылы болуы керек. Түрлі ауруларға қарсы тиісті екпелерін жасатып тұру керек.**Төлдер .(**өлең ) Тіктеп титтей құлағын,Ботам былай жүреді.Сыртылдатып тұяғын,Бұзау былай жүреді.Алға созып мойынын,Ойнақтайды ботақан.Көкке қарай мұрынын,Шүйіреді бұзауқан. **(Дене шынықтыру)**«**Үй жануарлары» дидактикалық ойыны**. Мақсаты:балаларды үй жануарлары мен төлдерін ажыратуға, олардың қимылын көрсетіп, қалай дыбыстайтынын дыбыстауға үйрету.Шарты: Балаларға үй жануарларының суреттері таратылып беріледі.Әр бала сурет бойынша үй жануары туралы білетінін немесе өз ойын, пікірін баяндайды ды-бысын салып береді.**Шығармашылық жұмысқа ұластыру. Мүсіндеу.**Қойдың төлі қозының мүсінін жасау. -Неше аяғы бар? Неше құлағы бар? Неше көзі бар? т.б сұрақтар бере отырып, домалақтау, үзіп алу сияқты мүсіндеу бағыттарын, көрсете отырып үйрету. Балалар қызыға қатысады.(**математика негіздері, қоршаған орта, сөйлеуді дамыту)** | Ия, қой, ешкі, сиыр, жыл-қы, түйе.-Сиыр-Бұзау деп аталды.-Жылқы-Құлын-Қой-Қозы-Ешкі-Түйе-ИтЖем, шөп береміз. Су береміз.Сөздің мағынасын түсін-діреді.Сөздерді бірнеше рет қайталайды.Балалар қимылмен орындайды.Әр бала сурет бойынша үй жануары туралы білетінін немесе өз ойын, пікірін айтады дыбысын салып береді.Мүсіндеген заттарына шаттанады. |
| **Рефлексиялық -****түзетушілік** | -Бүгін сендермен не жайлы айттық?-Олардың қандай пайдасы бар екен? | Сұрақтарға жауап береді. |

**Күтілген нәтиже:**

**Біледі:**үй жануарлары туралы  жалпы түсінік алады. Олардың  қасиеттері мен дыбыстарын ажыратады.

**Игереді:**қай жануардан қандай пайдалы өнім өндірілетінін түсінді.

**Меңгереді:**үй жануарлары туралы ойларын еркін жеткізуге дағдыланады. Жануарларды дауысынан ажыратады және өздері дыбыстай алады.